รู้จัก EVme แอพพลิเคชั่นที่ให้คนไทยลองขับ EV Car โดยไม่ต้องซื้อ
สิ่งที่ได้ยินบ่อยสุดในแวดวงอุตสาหกรรมรถยนต์บ้านเราตอนนี้ คือรถยนต์พลังงานไฟฟ้า 100% หรือ BEV Car  จะเข้ามาแทนที่รถเครื่องยนต์สันดาปที่เราใช้มายาวนานเป็น 100 ปี  แล้วกว่าจะถึงวันที่เกิดการเปลี่ยนถ่ายนั้นจริง ๆ จะต้องใช้เวลาอีกกี่ปี เรื่องนี้คงไม่มีใครตอบฟันธงได้อย่างชัดเจน  แต่ที่แน่ ๆ คงยังต้องใช้เวลาอีกนานหลายปีเลยทีเดียว
24 ธ.ค. 2564

EVme X ลงทุนแมน
สิ่งที่ได้ยินบ่อยสุดในแวดวงอุตสาหกรรมรถยนต์บ้านเราตอนนี้
คือรถยนต์พลังงานไฟฟ้า 100% หรือ BEV Car 
จะเข้ามาแทนที่รถเครื่องยนต์สันดาปที่เราใช้มายาวนานเป็น 100 ปี
แล้วกว่าจะถึงวันที่เกิดการเปลี่ยนถ่ายนั้นจริง ๆ จะต้องใช้เวลาอีกกี่ปี
เรื่องนี้คงไม่มีใครตอบฟันธงได้อย่างชัดเจน 
แต่ที่แน่ ๆ คงยังต้องใช้เวลาอีกนานหลายปีเลยทีเดียว
เมื่อวันนี้ BEV Car ไม่ได้มียอดขายร้อนแรงตามกระแสที่เกิดขึ้น
ปี 2563 ยอดขาย BEV Car มีจำนวน 1,288 คัน
10 เดือนแรก ปี 2564 ยอดขาย BEV Car มีจำนวน 1,775 คัน
โดยยอดขายรถไฟฟ้าช่วง 2 ปีนี้เป็นช่วงเวลาที่อุตสาหกรรมรถยนต์โดนผลกระทบจากโควิด 19 
ที่ยอดขายจะอยู่ราว ๆ เกือบ 8 แสนคัน นั่นแปลว่า BEV Car มีสัดส่วนยังไม่ถึง 1% ของตลาด
สิ่งที่สกัดกั้นการเติบโตของ BEV Car ก็น่าจะมีอยู่ 2 เรื่องหลัก ๆ คือ
1. ราคาขายแพง เริ่มต้นคันละเกือบ ๆ 1 ล้านบาทจนถึง 6 ล้านกว่าบาท 
2. สถานีชาร์จไฟฟ้า ยังมีอยู่น้อยนิดในเมืองไทย
ก็เลยเป็นที่มาของการกำเนิดแอพพลิเคชั่นที่ชื่อว่า EVme ที่คิดมุมกลับ 
ด้วยการทำธุรกิจให้เช่ารถ BEV Car ที่มีให้เลือกหลายค่ายรถยนต์ เช่น MG, Jaguar, Tesla 
อีกทั้งยังมีอ็อปชันในการให้เลือกเช่าหลายรูปแบบ
สิ่งที่น่าหาคำตอบก็คือ แล้วใครคือลูกค้าของ App นี้  
จนถึงบริการและข้อเสนอต่าง ๆ จะเข้ามาตอบโจทย์คนที่ต้องการขับ BEV Car ได้อย่างไร ?
ลงทุนแมนจะเล่าให้ฟัง
คงไม่มีใครปฏิเสธว่า ณ วันนี้ อยากจะทดลองขับ BEV Car สักครั้ง
และคงเคยได้ยินรีวิวจากคนที่เคยใช้ผ่านสื่อออนไลน์ว่าจุดเด่นของ BEV Car 
คือออกตัวได้แรงและเร็ว เครื่องยนต์เงียบ, ขับสนุกและสบาย, ไร้ควันพิษมาทำลายสิ่งแวดล้อม
แต่ก็ติดปัญหาคือ ราคาค่อนข้างแพง และกังวลเรื่องสถานีชาร์จ
อีกทั้งหากเกิดปัญหาในตัวรถ ก็ยังไม่ค่อยมีช่างที่ชำนาญในการซ่อมมากนัก
พอเป็นแบบนี้ แอพพลิเคชั่นที่ชื่อว่า EVme ก็ใช้วิธีการทำตลาดด้วยข้อเสนอว่า 
“งั้นทดลองเช่าก่อน ค่อยตัดสินใจซื้อ”
ซึ่งแอพพลิเคชั่นนี้ นอกจากมีรถ BEV Car ให้เลือกแทบทุกรุ่นแล้วนั้น 
ก็ยังมีทางเลือกให้เช่าหลายรูปแบบ ซึ่งสรุปสั้น ๆ ได้ 7 ข้อเสนอน่าสนใจ นั่นคือ
1. ก่อนตัดสินใจเช่ารถ สามารถปรึกษาเจ้าหน้าที่ผู้เชี่ยวชาญว่า รถคันไหนเหมาะกับการใช้งานของเรา
2. มี BEV Car รุ่นใหม่ ๆ ที่เพิ่งวางขายเข้าสู่ระบบบริการสม่ำเสมอ ทำให้เราสามารถเปลี่ยนรถมาขับรุ่นใหม่ ๆ ได้ทันที
3. มีแพลตฟอร์มการจองรถ ในรูปแบบดิจิทัลหลายรูปแบบ เริ่มต้นตั้งแต่ 3 วัน ไปจนถึง รายสัปดาห์,รายเดือน และรายปี
4. หากเราขับอยู่แล้ว รถเกิดมีปัญหาหรือแบตเตอรี่หมด มีบริการช่วยเหลือทันที 24 ชั่วโมง
5. หากเช่ารถแล้วรู้สึกประทับใจ สามารถซื้อขาดได้ทันทีในราคาคุ้มค่า
6. ในแอพพลิเคชั่นจะมีฟังก์ชันค้นหาสถานีชาร์จไฟฟ้า เพื่อให้เราอุ่นใจในการเดินทาง
7. หากเราเช่ารถที่ EVme สบายใจได้เลย เพราะค่าเช่านั้นจะรวมค่าซ่อมบำรุง, 
ค่าประกันรถ และค่าอื่นๆ ไว้หมดแล้ว
หากให้สรุปข้อดีของแอพพลิเคชั่นนี้แบบสั้น ๆ 
ก็คือ มีรถให้เลือกมากมาย และจ่ายค่าเช่าครั้งเดียวจบที่ไม่มีค่าใช้จ่ายอื่น ๆ แอบแฝง
ส่วนการใช้งานก็แสนง่าย เพียงแค่โหลดแอพพลิเคชั่น EVme ที่มีให้เลือกทั้ง iOS และ Android
จากนั้นก็ทำการเลือกรถรุ่นที่อยากเช่า และเลือกจุดที่สะดวกให้เจ้าหน้าที่นำรถไปส่ง หรือจะไปรับรถเองที่ศูนย์บริการของ EVme ก็สามารถนำรถไปขับได้ทันที
โดยเจ้าแอพพลิเคชั่นนี้ กำลังจะเปิดบริการอย่างเป็นทางการในเดือนต้นปี 2565 
ซึ่งหากใครอยากติดตามเรื่องนี้ก็ไปกดไลก์เพจ Facebook ของ EVme 
เพื่อติดตามความเคลื่อนไหว หรือจะทดลองโหลดแอพพลิเคชั่นมาทดลองเล่นก่อนเปิดบริการจริงก็ได้
และการมาของ EVme ถือเป็นช่วงเวลาที่เหมาะสมที่สุด 
เมื่อในเวลานี้ คนรุ่นใหม่ เริ่มนิยมใช้บริการโมเดลธุรกิจ Subscription ที่เช่ารายเดือนและรายปี
เพราะไม่ต้องวุ่นวายเสียค่าใช้จ่ายจุกจิก, ไม่ต้องเสียเวลาดูแล และสามารถเลือกระยะเวลาการเช่าได้เหมาะสมกับความต้องการ แถมยังเปลี่ยนบริการหรือสินค้าได้ตามใจตัวเอง
แอพพลิเคชั่น EVme บริการเช่ารถ BEV Car ก็มาตอบโจทย์ตรงนี้ครบทุกข้อ
ลองคิดดูว่าสมมติเดือนนี้เราขับรถของค่ายหนึ่ง แต่พอมาถึงเดือนถัดไปก็มีรถอีกค่ายหนึ่งออกมา
เราก็สามารถเปลี่ยนไปเช่ารถคันใหม่ที่เพิ่งออกได้ทันที 
ซึ่งจะทำให้เราได้สัมผัสเทคโนโลยีใหม่ ๆ ของรถพลังงานไฟฟ้าได้ตลอดเวลา
ตรงนี้มันแตกต่างกับการที่เราเดินทางไปโชว์รูมรถเพื่อจะทดลองขับในเวลาสั้น ๆ 
ที่ไม่อาจบอกได้ว่า BEV Car คันไหนคือรุ่นที่ใช่ที่สุด
สมมติให้เห็นภาพ หากเรามีแผนที่จะเตรียมซื้อ BEV Car ในอนาคต 
แต่มาทดลองใช้บริการแอพพลิเคชั่น EVme ที่จะได้ทดลองขับรถ BEV Car หลายรุ่น 
เราอาจจะเปลี่ยนรถคันใหม่ในทุก ๆ สัปดาห์หรือทุกเดือน 
ทำให้มีเวลาในการเปรียบเทียบรถได้ดีกว่าการทดลองขับในโชว์รูมในเวลาสั้น ๆ
ข้อดีก็คือ สุดท้ายเราจะรู้ความต้องการที่แท้จริงว่า รถประเภทไหน รุ่นอะไร 
ที่ตอบโจทย์สไตล์การขับขี่และชีวิตประจำวันและคนในครอบครัว 
ทำให้เราสามารถตัดสินใจซื้อรถคันนั้นได้ตอบโจทย์ในใจทุกข้อที่เราต้องการนั่นเอง
แน่นอนว่า EVme คือโมเดลธุรกิจที่สร้างรายได้ให้แก่เจ้าของแอพพลิเคชั่นได้อย่างน่าสนใจ
เพราะเป็นการทำลาย Pain Point ของคนไทยที่อยากสัมผัส BEV Car แต่มีข้อจำกัดหลายอย่าง
ทีนี้ หากเราลองมองให้ลึกกว่านั้น EVme ก็ยังมาช่วยกระตุ้นให้ถนนเมืองไทย
เปลี่ยนถ่ายมาสู่รถพลังงานไฟฟ้าให้เร็วขึ้นกว่าเดิม
เมื่อวันนี้หลายคนยังไม่รู้ว่า BEV Car ขับขี่ได้ดีกว่ารถเครื่องยนต์สันดาปอย่างไร
การเช่าเพื่อทดลองขับจะทำให้คนทั่วไปรับรู้ประสบการณ์ที่เหนือกว่า
และเมื่อถึงวันที่ BEV Car มีราคาที่เข้าถึงง่ายต่อการตัดสินใจซื้อ
เทคโนโลยีในรถถูกอัปเกรดขึ้นเรื่อย ๆ จนถึงศูนย์ซ่อมบำรุงรถ และสถานีชาร์จครอบคลุมทุกพื้นที่
ยอดขายรถพลังงานไฟฟ้าในแต่ละปีก็น่าจะเติบโตแบบติดจรวด
ผลที่ตามมาก็คือ ถนนเมืองไทยที่ในอดีตเต็มไปด้วย 
ควันพิษที่ทำลายสุขภาพและเสียงเครื่องยนต์ที่ดังก็จะหายไป 
และเป็นถนนที่เป็นมิตรสำหรับทุกคน นั่นเอง..
References
- เอกสารข้อมูล EVme 
-